Nørgaard forsøgte sig tidligt med noveller og indsendte dem til [[Politikens "Magasinet"|Politikens Magasin]]. Her blev de dog afvist, og hun brændte alle novellerne. Nørgaards bog, ''[[Med mor bag rattet]]'', kom i stand nærmest ved en tilfældighed. To kvinder havde etableret forlaget [[Spectator]] og ønskede at udgive en bog for kvinder, der ville tage [[kørekort]]. De to rettede henvendelse til [[Jørgen Sandvad]], journalist ved Politiken. Sandvad ledte dem i stedet til sin kollega, Nørgaard, der da var forbrugerjournalist ved avisen. Hun mente, at hun ikke havde forstand på biler, men nævnte, hun var i gang med at skrive om sin families forhold til biler, herunder sin fars "hysteriske forhold til biler". Denne tekst var ment som en [[pamflet]] i anledning af hendes fars 70-års fødselsdag. Nørgaard blev bedt om at skrive videre på historien og brugte sommeren i 1959 ved [[Køge Bugt]] på at udbygge og færdiggøre teksten til en bog,<ref>{{Cite news
 | author = Benjamin Krasnik
 | title = Da Lise Nørgaard valgte at køre bil i stedet for at lave husgerninger
 | work = [[Kristeligt Dagblad]]
 | date = 10. august 2012
 | url = https://www.kristeligt-dagblad.dk/kultur/p%C3%A5-sporet-af-et-forfatterskab
}}</ref> der blev til "en [[humoristisk roman]] om kvinders erhvervelse af kørekortet og deres kamp for at få lov til at bruge det."<ref>{{Cite web
 | title =  Lise Nørgaard: Med mor bag rattet
 | url = http://www.gyldendal.dk/produkter/lise-n%C3%B8rgaard/med-mor-bag-rattet-180/e-bog-9788702233605
 | publisher = Gyldendal
}}</ref> I [[1965]] blev bogen filmatiseret under titlen ''[[Mor bag rattet]]'', der havde manuskript af Nørgaard og drejebog af [[Erik Dibbern]].<ref>{{Cite web
 | title = Mor bag rattet
 | url = https://www.dfi.dk/viden-om-film/filmdatabasen/film/mor-bag-rattet
 | publisher = [[Det Danske Filminstitut]]
}}</ref>
Litteratur Hundredårige Samfund Historie Journalistik Kultur Foreninger Organisationer